ddrg/super_eurlex huggingface dataset:
KOMMISSIONENS BESLUTNING af 19. juli 1995 om godkendelse af den første ændring af den af Tyskland forelagte plan for udryddelse af klassisk svinepest hos vildsvin i Mecklenburg-Vorpommern, Niedersachsen og Rheinland-Pfalz (Kun den tyske udgave er autentisk) (Tekst af betydning for EØS) (95/297/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 3, og

ud fra følgende betragtninger:

Ved beslutning 93/617/EF (2) godkendte Kommissionen den af Tyskland forelagte plan for udryddelse af klassisk svinepest hos vildsvin i Mecklenburg-Vorpommern, Niedersachsen og Rheinland-Pfalz;

den 7. marts 1995 gav de tyske myndigheder Kommissionen meddelelse om ændringer af den oprindelige plan for at tage hensyn til udviklingen i sygdommen;

ændringerne er blevet gennemgået, og det er konstateret, at de er i overensstemmelse med direktiv 80/217/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ændringen af den af Tyskland forelagte plan for udryddelse af klassisk svinepest hos vildsvin i Mecklenburg-Vorpommern, Niedersachsen og Rheinland-Pfalz godkendes.

Artikel 2

Tyskland sætter de for gennemførelsen af den i artikel 1 nævnte ændring af planen nødvendige love og administrative bestemmelser i kraft.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 19. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 21. 2. 1980, s. 11.

(2) EFT nr. L 296 af 1. 12. 1993, s. 60.
KOMMISSIONENS BESLUTNING af 13. juli 1995 om tilbagekaldelse af godkendelser af plantebeskyttelsesmidler, der indeholder ferbam eller azinphos-ethyl som aktivt stof (95/276/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i direktiv 91/414/EØF om markedsføring af plantebeskyttelsesmidler (1), ændret ved forordning (EF) nr. 491/95 (2), særlig artikel 6, stk. 5, og

ud fra følgende betragtninger:

Ved Kommissionens forordning (EF) nr. 933/94 (3), ændret ved forordning (EF) nr. 491/95, er der fastsat aktive stoffer i plantebeskyttelsesmidler og udpeget rapporterende medlemsstater til gennemførelse af forordning (EØF) nr. 3600/92;

ferbam og azinphos-ethyl var to af de 90 aktive stoffer, der var omfattet af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (4);

for disse to stoffer har de rapporterende medlemsstater meddelt Kommissionen, at de pågældende anmeldere formelt har oplyst dem om, at de ikke vil fremlægge de oplysninger, der ifølge artikel 6, stk. 1, i forordning (EØF) nr. 3600/92 kræves for at underbygge optagelsen af et aktivt stof i bilag I til direktiv 91/414/EØF; der er ikke ansøgt om en ny tidsfrist;

ingen medlemsstat har underrettet Kommissionen om, at den ønsker at sikre sig optagelse af nogen af disse stoffer i bilag I til direktiv 91/414/EØF;

det bør derfor tages i betragtning, at de data, der er nødvendige for en nyvurdering af disse stoffer, ikke vil blive forelagt i forbindelse med arbejdsprogrammet, og at det derfor ikke er muligt at vurdere disse stoffer i denne forbindelse; det bør derfor besluttes, at de nugældende godkendelser af plantebeskyttelsesmidler, der indeholder disse aktive stoffer, tilbagekaldes;

beslutningen udelukker ikke, at ferbam og azinphos-ethyl senere kan blive vurderet i henhold til proceduren for nye aktive stoffer som fastsat i artikel 6 i direktiv 91/414/EØF;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne sørger for:

1) at godkendelserne af plantebeskyttelsesmidler, der indeholder ferbam eller azinphos-ethyl, tilbagekaldes inden seks måneder fra datoen for denne beslutning

2) at der fra datoen for denne beslutning ikke i medfør af undtagelsen i artikel 8, stk. 2, i direktiv 91/414/EØF gives godkendelse eller forlænget godkendelse af plantebeskyttelsesmidler, der indeholder ferbam eller azinphos-ethyl.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. juli 1995.

På Kommissionens vegne

Ritt BJERREGAARD

Medlem af Kommissionen

(1) EFT nr. L 366 af 15. 12. 1992, s. 10.

(2) EFT nr. L 49 af 4. 3. 1995, s. 50.

(3) EFT nr. L 107 af 28. 4. 1994, s. 8.

(4) EFT nr. L 230 af 19. 8. 1991, s. 1.
EUROPA-PARLAMENTETS AFGØRELSE af 12. juli 1995 om udnævnelse af ombudsmanden for Den Europæiske Union (95/376/EF, Euratom, EKSF)

EUROPA-PARLAMENTET,

- der henviser til traktaten om oprettelse af Det Europæiske Fællesskab særlig artikel 8 D, 2. afsnit, og artikel 138 E,

- der henviser til traktaten om oprettelse af Det Europæiske Kul- og Stålfællesskab særlig artikel 20 D,

- der henviser til traktaten om oprettelse af Det Europæiske Atomenergifællesskab særlig artikel 107 D,

- der henviser til sin afgørelse af 9. marts 1994 vedrørende ombudsmandens statut og de almindelige betingelser for udøvelsen af hans hverv (1),

- der henviser til forretningsordenens artikel 159,

- der henviser til indkaldelse af ansøgninger af 30. juli 1994 (2) og af 23. maj 1995 (3),

- der henviser til de ansøgninger, der forelagdes i overensstemmelse med artikel 6, stk. 2, i ombudsmandens statut og de almindelige betingelser for udøvelsen af hans hverv og artikel 159, stk. 3, i Europa-Parlamentets forretningsorden,

- der henviser til høringerne af kandidaterne i det kompetente udvalg,

- der henviser til listen over de kandidater, der opfylder betingelserne,

- der henviser til afstemningerne under møderne den 11. og 12. juli 1995,

udnævner Jacob Magnus Söderman til ombudsmand for Den Europæiske Union.

Udfærdiget i Strasbourg, den 12. juli 1995

For Europa-Parlamentet

Klaus HÄNSCH

Formand

(1) EFT nr. L 113 af 4. 5. 1994, s. 15.

(2) EFT nr. C 210 af 30. 7. 1994, s. 21.

(3) EFT nr. C 127 af 23. 5. 1995, s. 4.
KOMMISSIONENS BESLUTNING af 28. november 1995 om vedtagelse af specifikke foranstaltninger med henblik på midlertidigt at forbyde anvendelse af samlet kaution for visse fællesskabsforsendelser (Kun den spanske udgave er autentisk) (Tekst af betydning for EØS) (95/521/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af et EF-toldkodeks (1), senest ændret ved forordning (EF) nr. 1762/95 (2), særlig artikel 360, og

ud fra følgende betragtninger:

Toldmyndighederne i Kongeriget Spanien udtrykte ved skrivelse af 4. april 1995, suppleret ved skrivelse af 27. juli 1995, ønske om at få tilladelse til at gøre brug af den nævnte artikel 360 med henblik på midlertidigt at forbyde anvendelsen af samlet kaution for eksterne fællesskabsforsendelser af cigaretter henhørende under position 24.02.20 i det harmoniserede system, og den ønsker derfor at opnå Kommissionens godkendelse heraf;

der er blevet vedtaget specifikke foranstaltninger for eksterne fællesskabsforsendelser af cigaretter, især i henhold til bestemmelserne i Rådets forordning (EØF) nr. 1468/81 (3);

det fremgår dels af oplysninger fra toldmyndighederne i Kongeriget Spanien, dels af de af Kommissionen indhentede oplysninger, at svig i forbindelse med cigaretter henført under proceduren for ekstern fællesskabsforsendelse ser ud til at forekomme i betydeligt omfang, navnlig siden det er blevet forbudt at forsende disse varer i henhold til TIR-konventionen af 1975;

trods de foranstaltninger, der er blevet truffet på fællesskabsplan i medfør af artikel 361 i ovennævnte forordning (EØF) nr. 2454/93, med henblik på fra april 1994 at forhøje den samlede kaution til 100 % af importafgifter og andre afgifter, der kan forfalde til betaling for cigaretter, der forsendes under proceduren for ekstern fællesskabsforsendelse, må det antages, at sådanne eksterne fællesskabsforsendelser frembyder særlig stor risiko for svig;

anmodningen fra toldmyndighederne i Kongeriget Spanien er berettiget -

VEDTAGET FØLGENDE BESLUTNING:

Artikel 1

Kommissionen giver toldmyndighederne i Kongeriget Spanien tilladelse til at træffe specifikke foranstaltninger i overensstemmelse med artikel 360 i forordning (EØF) nr. 2454/93 med henblik på midlertidigt at forbyde anvendelsen af samlet kaution for eksterne fællesskabsforsendelser af cigaretter henhørende under position 24.02.20 i det harmoniserede system fra en dato, der fastsættes af de ovennævnte myndigheder.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 28. november 1995.

På Kommissionens vegne

Mario MONTI

Medlem af Kommissionen

(1) EFT nr. L 253 af 11. 10. 1993, s. 1.

(2) EFT nr. L 171 af 21. 7. 1995, s. 8.

(3) EFT nr. L 144 af 2. 6. 1981, s. 1.
Nr.L65/42MDAl DeEuropæiskeFællesskabersTidende 15.3.96
BERIGTIGELSER
BerigtigelsetilKommissionens forordning(EF)nr.387/96af1.marts1996omændringaf
forordning (EØF)nr.2698/93og(EF)nr.1590/94ogomfastsættelseafdemængder,derer
tilrådighedisvinekødssektoren forperiodenfraden1.apriltilden30.juni1996iforbin­
delsemeddeEF-toldkontingenter ,dererfastsatiEuropaaftalerne ,jf.Rådetsforordning
(EF)nr.3066/95
(DeEuropæiskeFællesskabers Tidendenr.L53af2.marts1996)
Side11,bilagIV,kolonnen »Samletmængde,derertilrådighedforperiodenfraden1.apriltilden
30.juni1996«,medhensyntiltalletforgruppeH2forUngarn:
istedetfor»500«
låses: »250«.
31996D0089R(01)

BERIGTIGELSE TIL : - 96/89/EF: Rådets Afgørelse af 12. januar 1996 om beskikkelse af to medlemmer af og tre suppleanter til Regionsudvalget



EF-Tidende nr. L 089 af 10/04/1996 s. 0046
Berigtigelse til Europa-Parlamentet og Rådets beslutning nr. 1692/96/EF af 23. juli 1996 om Fællesskabets retningslinjer for udvikling af det transeuropæiske transportnet (De Europæiske Fællesskabers Tidende nr. L 228 af 9. september 1996)

Hoslagte kort erstatter de tilsvarende kort i De Europæiske Fællesskabers Tidende nr. L 228 af 9. september 1996, side 1.

>REFERENCE TIL EN FILM>

>REFERENCE TIL EN FILM>

>REFERENCE TIL EN FILM>

>REFERENCE TIL EN FILM>
Berigtigelse til Rådets afgørelse 96/C 83/01 af 4. marts 1996 om udnævnelse af medlemmerne af Det Rådgivende Udvalg for Det Europæiske Kul- og Stålfællesskab (De Europæiske Fællesskabers Tidende nr. C 83 af 20. marts 1996) (96/C 111/12)

Side 1, artikel 1, anden linje:

i stedet for: ». . . til 3. april 1998 . . .«

læses: ». . . til 3. marts 1998 . .
KOMMISSIONENS AFGØRELSE af 21. november 1995 om indgåelse af aftalen mellem Det Europæiske Kul- og Stålfællesskab og Ukraine om handel med visse stålprodukter (96/9/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, og

ud fra følgende betragtninger:

Efter afgørelse truffet af Rådet den 13. juni 1994 indledte Kommissionen forhandlinger med Ukraine, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;

ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 1995 og 1996;

efter høring af Det Rådgivende Udvalg for EKSF og efter enstemmig og samstemmende udtalelse fra Rådet -

TRUFFET FØLGENDE AFGØRELSE:

Artikel 1

1. Aftalen med Ukraine om handel med visse stålprodukter godkendes på Det Europæiske Kul- og Stålfællesskabs vegne.

2. Teksten til aftalen er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs vegne den i aftalens artikel 10, stk. 1, nævnte notifikation.

Udfærdiget i Bruxelles, den 21. november 1995.

På Kommissionens vegne

Jacques SANTER

Formand

(1) Se s. 48 i denne Tidende.
KOMMISSIONENS BESLUTNING af 14. december 1995 om ændring af beslutning 80/862/EØF om bemyndigelse af medlemsstaterne til at fastsætte undtagelser fra visse bestemmelser i Rådets direktiv 77/93/EØF for formeringsmateriale af kartofler (96/7/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i medlemsstaterne af skadegørere på planter eller planteprodukter (1), senest ændret ved Kommissionens direktiv 95/41/EF (2), særlig artikel 14, stk. 1,

under henvisning til anmodninger fra medlemsstaterne, og

ud fra følgende betragtninger:

I henhold til bestemmelserne i direktiv 77/93/EØF må plantemateriale af kartofler, bortset fra knoldene, i princippet ikke indføres i en medlemsstat, og knolde til plantning må i princippet kun indføres i medlemsstaterne, hvis de tilhører en af de officielt godkendte sorter eller en højtudviklet selektion;

i medlemsstaterne er der behov for at indføre kartoffelmateriale, herunder knolde, til sortsforædling, med henblik på bevaring af genetisk materiale eller til offentlig videnskabelig forskning;

på grundlag af de foreliggende oplysninger har Kommissionen fastslået, at der under sådanne omstændigheder ikke er fare for udbredelse af skadegørere, når visse særlige tekniske betingelser opfyldes;

ved Kommissionens beslutning 80/862/EØF (3), senest ændret ved beslutning 91/22/EØF (4), har Kommissionen allerede givet medlemsstaterne tilladelse til at gøre en sådan undtagelse i en periode, der udløber den 31. december 1995;

der er ikke i mellemtiden fremkommet oplysninger, som giver anledning til at begrænse undtagelsen til nævnte periode;

medlemsstaterne bør derfor bemyndiges til at fastsætte undtagelser for formeringsmateriale af kartofler i endnu en periode;

gyldighedsperioden for bemyndigelsen vil blive forlænget, medmindre der fremkommer nye oplysninger, som begrunder en ændring;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I artikel 2, første punktum, af beslutning 80/862/EØF, ændres »1995« til »1996«.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 26 af 31. 1. 1977, s. 20.

(2) EFT nr. L 182 af 2. 8. 1995, s. 17.

(3) EFT nr. L 248 af 19. 9. 1980, s. 25.

(4) EFT nr. L 13 af 18. 1. 1991, s. 21.
KOMMISSIONENS BESLUTNING af 13. december 1995 om refusionsberettigelsen for udgifter afholdt i 1995 af Finland og Sverige for at sikre overholdelse af fællesskabsordningen for bevarelse og forvaltning af fiskeressourcerne (Kun den finske og svenske udgave er autentisk) (96/3/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 89/631/EØF af 27. november 1989 om Fællesskabets finansielle deltagelse i medlemsstaternes udgifter til at sikre overholdelse af fællesskabsordningen for bevarelse og forvaltning af fiskeressourcerne (1), senest ændret ved beslutning 94/207/EF (2), særlig artikel 2, stk. 2, og

ud fra følgende betragtninger:

Kommissionen har i overensstemmelse med beslutning 89/631/EØF modtaget ansøgninger om finansielt bidrag fra Finland og Sverige vedrørende udgifter, der skal afholdes i løbet af 1995;

ansøgningerne vedrører udgifter til anskaffelse eller modernisering af fartøjer, luftfartøjer og køretøjer samt udstyr hertil, systemer til sporing og registrering af fiskeriaktiviteter og systemer til fremsendelse af fangstdata og andre relevante oplysninger;

disse udgifter vil bidrage til at udvikle overvågnings- og kontrolfaciliteterne med henblik på gennemførelsen af fællesskabsordningen for bevarelse af fiskeressourcerne;

de i denne beslutning forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

De i 1995 anslåede udgifter, der er anført i bilaget, svarende til et beløb på 2 306 032 ECU er refusionsberettigede i henhold til beslutning 89/631/EØF. Fællesskabets bidrag udgør 50 % af de refusionsberettigede udgifter.

Artikel 2

Denne beslutning er rettet til Republikken Finland og Kongeriget Sverige.

Udfærdiget i Bruxelles, den 13. december 1995.

På Kommissionens vegne

Emma BONINO

Medlem af Kommissionen

(1) EFT nr. L 364 af 14. 12. 1989, s. 64.

(2) EFT nr. L 101 af 20. 4. 1994, s. 9.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
KOMMISSIONENS BESLUTNING af 13. december 1995 om ophævelse af beslutning 94/514/EF om visse beskyttelsesforanstaltninger mod mund- og klovesyge i Grækenland (Tekst af betydning for EØS) (96/5/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked (1), senest ændret ved direktiv 92/118/EØF (2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (3), senest ændret ved direktiv 92/118/EØF, særlig artikel 9, og

ud fra følgende betragtninger:

Som følge af udbruddene af mund- og klovesyge i Grækenland i 1994 vedtog Kommissionen beslutning 94/514/EF af 8. august 1994 om visse beskyttelsesforanstaltninger mod mund- og klovesyge i Grækenland (4), senest ændret ved beslutning 95/22/EF (5);

udbruddene blev bekæmpet som følge af foranstaltningerne og de græske myndigheders tiltag;

af de kliniske undersøgelser og serologiske prøver og den epidemiologiske undersøgelse fremgår det, at virusset er blevet udryddet i Grækenland;

derfor bør beslutning 94/514/EF ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 94/514/EF ophæves.

Artikel 2

Medlemsstaterne ændrer deres handelsforanstaltninger, så de bliver i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 13. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 395 af 30. 12. 1989, s. 13.

(4) EFT nr. L 206 af 9. 8. 1994, s. 16.

(5) EFT nr. L 32 af 11. 2. 1995, s. 24.
KOMMISSIONENS BESLUTNING af 12. december 1995 om ændring af beslutning 94/85/EF om opstilling af en liste over tredjelande, hvorfra medlemsstaterne tillader indførsel af fersk fjerkrækød (Tekst af betydning for EØS) (96/2/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande (1), senest ændret ved direktiv 93/121/EF (2), særlig stk. 1, anden sætning i artikel 9, og

ud fra følgende betragtninger:

Kommissionens beslutning 94/85/EF (3), senest ændret ved beslutning 95/181/EF (4), opstillede en liste over tredjelande, hvorfra indførsel af fersk fjerkrækød er tilladt;

der er modtaget yderligere skriftlige forsikringer fra Malta; gennemgang af disse forsikringer har vist, at dette land opfylder EF-kravene;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/85/EF indsættes nedenstående linje i den alfabetiske rækkefølge i henhold til ISO-koden:

»>TABELPOSITION>

«.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 35.

(2) EFT nr. L 340 af 31. 12. 1993, s. 39.

(3) EFT nr. L 44 af 17. 2. 1994, s. 31.

(4) EFT nr. L 119 af 30. 5. 1995, s. 34.
KOMMISSIONENS BESLUTNING af 12. december 1995 om anden ændring af beslutning 95/186/EF om mærkning og anvendelse af svinekød i henhold til artikel 9 i Rådets direktiv 80/217/EØF (Tekst af betydning for EØS) (96/1/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 6, litra g),

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), senest ændret ved direktiv 92/118/EØF (3), særlig artikel 10, og

ud fra følgende betragtninger:

I maj 1995 vedtog Kommissionen beslutning 95/186/EF om mærkning og anvendelse af svinekød i henhold til artikel 9 i Rådets direktiv 80/217/EØF (4), som ændret ved beslutning 95/393/EF (5); foranstaltningerne i beslutning 95/186/EF ophører den 1. december 1995;

Tyskland har anmodet om, at foranstaltningerne i nævnte beslutning forlænges indtil den 1. juni 1996;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5, i beslutning 95/186/EF ændres »december 1995« til »juni 1996«.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 21. 2. 1980, s. 11.

(2) EFT nr. L 224 af 18. 8. 1990, s. 29.

(3) EFT nr. L 62 af 15. 3. 1993, s. 49.

(4) EFT nr. L 120 af 31. 5. 1995, s. 40.

(5) EFT nr. L 234 af 3. 10. 1995, s. 45.